“ЭРЧИМБАЯН ӨЛГИЙ “ХК-ИЙН 2015 ОНЫ

ҮЙЛ АЖИЛЛАГААНЫ ТАЙЛАН

 2016.03.15

Тус компани нь Баян-Өлгий аймгийн төв Өлгий сумын бүх айл өрх, албан байгууллагуудад дулааны эрчим хүч үйлдвэрлэж түгээдэг.

ОХУ-д үйлдвэрлэсэн КЕ 25-14 маркийн 3 зуухтай Д32-10мВт-ийн Хятад улсад үйлдвэрлэсэн 1 зуухтай. КЕ 25-14 1 ширхэг зуухыг БУШ-д шилжүүлсэн.

КЕ 25-14-ийн 3 ширхэг зуух нь 48 мгВт хүчин чадалтай. Хятад Улсын ДЗL-10 мВт 1 ширхэг зуух. Бүгд 58 мгВт хүчин чадлын зуухтай.

Төсөвт байгууллага, төрийн бус байгууллага, аж ахуйн нэгж, айл өрх бүгд нийлээд 800-аад хэрэглэгчийг бид дулааны эрчим хүчээр хангадаг.

Тус компани нь дулаан үнийг хамгийн сүүлд Баян-Өлгий аймгийн Эрчим хүчний зохицуулах зөвлөлийн 2008 оны 8 дугаар сарын 15-ны өдрийн 02 дугаар тогтоолоор тогтоолгож 2009 оны 01 дүгээр сарын 01-ний өдрөөс мөрдөж ажиллаж байна.

Дээрх тогтоолын хавсралтад зааснаар 1 м3 дулааныг нэмэгдсэн өртгийн албан татваргүйгээр албан байгууллагуудад 1300, орон сууцанд амьдардаг айл өрхүүдэд 780 төгрөгөөр борлуулж байна.

Дээрх тогтоол гарсанаас хойшх 8 жилийн хугацаанд гэрэл, цахилгааны хөлс 30 орчим хувиар, бензин шатахуун 25 орчим хувиар, ажилчдын цалин хөлс 20 орчим хувиар нэмэгдсэн боловч дулааны үнэ огт нэмэгдээгүй.

Гэрэл, цахилгаан, бензин шатахууны үнэ нэмэгдсэнтэй холбоотойгоор бүх төрлийн зардлууд нэмэгдсэн.

Эдгээр бодит шалтгаануудын улмаас дулааны үнэ тарифийг нэмүүлэхээр холбогдох материалуудаа бүрдүүлэн үнэ нэмэх саналаа Эрчим хүчний зохицуулах Хороонд хүргүүлсэн.

Компанийн хот доторх магистраль шугамууд ашиглалтад ороод олон жил болсоны улмаас хуучирж бохирдож зэвэрсний улмаас байнга хагарч аваарь саатал гардаг болсон.

 Дулааны станцад ашиглаж байгаа зуухнууд 1985 онд баригдсанаас хойш ямар ч их засвар хийгдэгүй ирсэн.

Иймд 2012, 2013, 2014, 2015 онуудад шугамыг сольж тавих, зуунуудыг бүрэн шинэчлэх зэрэг ажиллуудыг хийж ирсэн.

Үүнээс шалтгаалан зардал их гарч ашигтай ажиллах боломжгүй болсон.

Мөн халаалтын үнэ төлөх ёстой зарим байгууллагууд 2014, 2015 онуудад төсөв хүрэлцэхгүй байгаа шалтгаанаар халаалтын хөлсөө цаг хугацаанд төлөөгүйгээс шалтгаалан он дамжсан өртэй гарсан.

Нэгэнт ашигтай ажиллаж чадаагүй байгаа учир ноогдол ашиг хувиарлах бололцоогүй болж байна.

Тайлангийн дэлгэрэнгүйг 2015 оны санхүүгийн тайлан, аудитын дүгнэлтээс үзэхийг хүсч байна.

Компанийн захиргаа